Άδεια Εργοδηγού Μηχανικού Εγκαταστάσεων 3ης Ειδικότητας (με εξετάσεις)
Αίτηση - Υπεύθυνη Δήλωση για την έγκριση συμμετοχής σε εξετάσεις με σκοπό την απόκτηση άδειας Εργοδηγού Μηχανικού Εγκαταστάσεων 3ης Ειδικότητας
Κατάθεση από τον αιτούντα (δια ζώσης ή ταχυδρομικά)
Ο ενδιαφερόμενος πρέπει να έχει αποκτήσει την άδεια του Αρχιτεχνίτη Μηχανικού Εγκαταστάσεων 3ης Ειδικότητας.
Ο ενδιαφερόμενος πρέπει να έχει αποκτήσει την άδεια του Εργοδηγού Μηχανικού Εγκαταστάσεων 1ης, 2ης ή 4ης ειδικότητας.
Εφόσον ο ενδιαφερόμενος είναι υπήκοος κράτους-μέλους της Ε.Ε. και έχει αποκτήσει τα επαγγελματικά του προσόντα σε άλλο κράτος - μέλος, είτε ως αυτοαπασχολούμενος, είτε ως μισθωτός, οφείλει τα επαγγελματικά του προσόντα να έχουν αναγνωρισθεί από τον αρμόδιο όργανο της χώρας.
Σε περίπτωση που ο ενδιαφερόμενος είναι Αρχιτεχνίτης Μηχανικός Εγκαταστάσεων 3ης Ειδικότητας οφείλει να έχει αποκτήσει προϋπηρεσία 24 μηνών σε εγκαταστάσεις της 3ης Ειδικότητας από την έκδοση της άδειας ή από την υποβολή αίτησης για χορήγηση Βεβαίωσης Αναγγελίας Αρχιτεχνίτη Μηχανικού Εγκαταστάσεων 3ης Ειδικότητας.
Σε περίπτωση που ο ενδιαφερόμενος είναι Εργοδηγός Μηχανικός Εγκαταστάσεων 1ης, 2ης ή 4ης Ειδικότητας οφείλει να έχει αποκτήσει προϋπηρεσία 8 μήνες ως Αρχιτεχνίτης Μηχανικός Εγκαταστάσεων σε εγκαταστάσεις της 3ης Ειδικότητας.
Στην περίπτωση που ο ενδιαφερόμενος έχει παρακολουθήσει ειδικό πρόγραμμα επαγγελματικής κατάρτισης η αντίστοιχη προαπαιτούμενη προϋπηρεσία που απαιτείται δύναται να αντικατασταθεί έως και 25%, μέσω της παρακολούθησης ενός ή περισσοτέρων ειδικών προγραμμάτων επαγγελματικής κατάρτισης, μετά την έκδοση Βεβαίωσης Αναγγελίας ή άδειας σε ισχύ.
Στην περίπτωση που ο ενδιαφερόμενος έχει αποκτήσει πτυχίο μετά την απόκτηση της σχετικής άδειας οφείλει να καταθέσει το σχετικό τίτλο σπουδών.
Η διαδικασία αφορά στην έγκριση συμμετοχής σε εξετάσεις με σκοπό την απόκτηση άδειας Εργοδηγού Μηχανικού Εγκαταστάσεων 3ης Ειδικότητας. Η διαδικασία αποτελείται από δυο μέρη. Πιο συγκεκριμένα: *α) Έγκριση συμμετοχής σε εξετάσεις με σκοπό την απόκτηση άδειας Εργοδηγού Μηχανικού Εγκαταστάσεων 3ης Ειδικότητας, που ολοκληρώνεται με την έκδοση Βεβαίωσης Υποβολής Δικαιολογητικών και *β) Έκδοση άδειας Εργοδηγού Μηχανικού Εγκαταστάσεων 3ης Ειδικότητας, που ολοκληρώνεται με την έκδοση της σχετικής άδειας. Η παραπάνω διαδικασία απευθύνεται σε Αρχιτεχνίτες Μηχανικούς Εγκαταστάσεων 3ης Ειδικότητας και Εργοδηγούς Μηχανικούς Εγκαταστάσεων 1ης, 2ης ή 4ης ειδικότητας, που πληρούν τις κατάλληλες προϋποθέσεις.
Αφορά το 1ο μέρος της διαδικασίας για την έγκριση συμμετοχής σε εξετάσεις με σκοπό την απόκτηση άδειας Εργοδηγού Μηχανικού Εγκαταστάσεων 3ης Ειδικότητας.
Αφορά το 2ο μέρος της διαδικασίας για την Έκδοση άδειας του Εργοδηγού Μηχανικού Εγκαταστάσεων 3ης Ειδικότητας - Θεωρητική Εξέταση.
Αφορά το 2ο μέρος της διαδικασίας για την Έκδοση άδειας του Εργοδηγού Μηχανικού Εγκαταστάσεων 3ης Ειδικότητας -Πρακτική Εξέταση.
Στην περίπτωση που ο ενδιαφερόμενος είναι πολίτης εκτός Ε.Ε. υποβάλλεται και άδεια παραμονής ή εργασίας που εκδίδεται σύμφωνα με τις κείμενες διατάξεις.
Ευκρινές φωτοαντίγραφο της άδειας του Αρχιτεχνίτη Μηχανικού Εγκαταστάσεων 3ης Ειδικότητας.
Επικυρωμένο αντίγραφο της άδειας του Εργοδηγού Μηχανικού Εγκαταστάσεων 1ης, 2ης ή 4ης ειδικότητας.
Βεβαίωση προϋπηρεσίας από την επιχείρηση στην οποία έχει εργαστεί ο ενδιαφερόμενος με συνυπογραφή και από τον εποπτεύοντα (κάτοχο άδειας ή βεβαίωσης αναγγελίας).
Απόφαση ισοτιμίας του Ελληνικού Οργανισμού Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π)
Βιβλιάρια ενσήμων των δημοσίων οργανισμών κοινωνικής ασφαλίσεως, καθώς και κάθε άλλο δημόσιο έγγραφο, από το οποίο προκύπτει η απασχόληση του ενδιαφερόμενου σε θέση εργασίας με το ίδιο ή συναφές αντικείμενο.
Βεβαίωση αρμόδιας στρατιωτικής αρχής, όπου αναγράφεται με την απαιτούμενη λεπτομέρεια το είδος της εκτελεσθείσας υπηρεσίας και η διάρκεια αυτής
Πιστοποιητικό παρακολούθησης ειδικού προγράμματος επαγγελματικής κατάρτισης
Βεβαίωση προϋπηρεσίας που συνοδεύεται απόφαση του αρμοδίου οργάνου περί αναθέσεως στον ενδιαφερόμενο των καθηκόντων του τεχνίτη, αρχιτεχνίτη ή εργοδηγού.
Υπεύθυνη Δήλωση του Ν. 1599/1986 στην οποία δηλώνεται: α) η διάρκεια της αποκτηθείσας προϋπηρεσίας με αναφορά στην ειδικότητα και τη βαθμίδα απασχόλησης του ενδιαφερομένου, β) ότι απασχολούσε δια συμβάσεως έργου ή εργασίας επιβλέποντα αδειούχο ή πρόσωπο που έχει προς τούτο το δικαίωμα - με αναφορά στο ονομ/μο και τον αριθμό Βεβαίωσης Αναγγελίας ή άδειας του εποπτεύοντος, γ) ότι ο μέσος ετήσιος κύκλος εργασιών υπερβαίνει το 60% του μέσου ετήσιου ατομικού διαθέσιμου εισοδήματος (ΜΕΑΔΕ), όπως αυτό υπολογίζεται από την ΕΛ.ΣΤΑΤ. της περιόδου απόκτησης της προϋπηρεσίας και δ) ότι διαθέτει τα δικαιολογητικά που αναφέρονται στις παραγράφους 2.1. 2.2. και 2.3. του άρθρου 6 του π.δ. 115/2012.
Απόφαση Αναγνώρισης επαγγελματικών προσόντων από το Αυτοτελές Τμήμα Εφαρμογής Ευρωπαϊκής Νομοθεσίας (ΑΤΕΕΝ) του Υπ. Παιδείας, Θρησκευμάτων και Αθλητισμού.
Αντίγραφο δελτίου ταυτότητας ή άλλου εγγράφου από τα προβλεπόμενα στην παρ. 4 του άρθρου 3 του ν. 2690/1999.
Η βεβαίωση αφορά την τεκμηρίωση της προϋπηρεσίας του ενδιαφερομένου ως μισθωτού. Στην βεβαίωση θα πρέπει να αναγράφονται τα στοιχεία του εργοδότη και του εποπτεύοντος αδειούχου ή του κατόχου της βεβαίωσης αναγγελίας – αριθμός άδειας και εκδούσα αρχή - τα στοιχεία του ενδιαφερομένου προσώπου, η διάρκεια της απασχόλησης - ακριβής χρόνος απασχόλησης σε ημερομίσθια -, η ειδικότητα και η βαθμίδα στην οποία έχει ασκηθεί ο ενδιαφερόμενος. Υπόδειγμα βεβαίωσης προϋπηρεσίας περιλαμβάνεται στο παράρτημα Δ του ΠΔ με αριθμ. 112/2012. Υποβάλλονται ένα ή περισσότερα δικαιολογητικά που καλύπτουν κατ’ ελάχιστον τον απαιτούμενο συνολικό χρόνο προϋπηρεσίας. Σε περίπτωση που η προϋπηρεσία αποκτήθηκε σε άλλο κράτος μέλος της Ε.Ε. τα αντίστοιχα δικαιολογητικά πρέπει να θεωρούνται για τη γνησιότητά τους από τις αντίστοιχες αρμόδιες αρχές του εν λόγω κράτους-μέλους.
Το αντίγραφο τίτλου σπουδών υποβάλλεται εφόσον στην περίπτωση που ο ενδιαφερόμενος έχει αποκτήσει πτυχίο μετά την απόκτηση της σχετικής άδειας.
Η απόφαση ισοτιμίας υποβάλλεται σε περίπτωση που ο τίτλος σπουδών έχει αποκτηθεί στην αλλοδαπή.
Τα ανωτέρω αποδεικτικά στοιχεία υποβάλλονται σε περίπτωση αδυναμίας προσκόμισης των αναφερόμενων δικαιολογητικών, που μπορεί να προέρχεται από καταστροφή αρχείων ή καταστάσεων εργασίας αλλά και από άλλη αιτία. Ο ενδιαφερόμενος πρέπει να αναφέρει στην αίτησή του τεκμηριωμένα για ποιους λόγους αδυνατεί να προσκομίσει τα απαραίτητα δικαιολογητικά. Τα στοιχεία εξετάζονται από την αρμόδια εξεταστική επιτροπή ή από συλλογικό όργανο που συγκροτείται για τον σκοπό αυτό από τον Περιφερειάρχη (αν δεν συγκροτηθεί εξεταστική επιτροπή), που συντάσσει αντίστοιχο πρακτικό προϋπηρεσίας. Υποβάλλονται ένα ή περισσότερα δικαιολογητικά που καλύπτουν κατ’ ελάχιστον τον απαιτούμενο συνολικό χρόνο προϋπηρεσίας. Σε περίπτωση που η προϋπηρεσία αποκτήθηκε σε άλλο κράτος μέλος της Ε.Ε. τα αντίστοιχα δικαιολογητικά πρέπει να θεωρούνται για τη γνησιότητά τους από τις αντίστοιχες αρμόδιες αρχές του εν λόγω κράτους-μέλους.
Η βεβαίωση υποβάλλεται στην περίπτωση που ο ενδιαφερόμενος απέκτησε προϋπηρεσία ως έφεδρος οπλίτης παρατεταμένης θητείας ή έφεδρος αξιωματικός κατά τη διάρκεια εκπλήρωσης των στρατιωτικών του υποχρεώσεων. Υποβάλλονται ένα ή περισσότερα δικαιολογητικά που καλύπτουν κατ’ ελάχιστον τον απαιτούμενο συνολικό χρόνο προϋπηρεσίας.
Το πιστοποιητικό υποβάλλεται στην περίπτωση που ο ενδιαφερόμενος έχει παρακολουθήσει ειδικό πρόγραμμα επαγγελματικής κατάρτισης.
Η βεβαίωση υποβάλλεται στην περίπτωση που ο ενδιαφερόμενος απασχολήθηκε από Δημόσιες Υπηρεσίες, Ν.Π.Δ.Δ. ή Ν.Π.Ι.Δ. και Ο.Τ.Α. κατόπιν ανάθεσης και διαθέτει την αντίστοιχη άδεια αρχιτεχνίτη/ εργοδηγού ή τη βεβαίωση αναγγελίας τεχνίτη. Υποβάλλονται ένα ή περισσότερα δικαιολογητικά που καλύπτουν κατ’ ελάχιστον τον απαιτούμενο συνολικό χρόνο προϋπηρεσίας. Σε περίπτωση που η προϋπηρεσία αποκτήθηκε σε άλλο κράτος μέλος της Ε.Ε. τα αντίστοιχα δικαιολογητικά πρέπει να θεωρούνται για τη γνησιότητά τους από τις αντίστοιχες αρμόδιες αρχές του εν λόγω κράτους-μέλους.
Μπορείτε να χρησιμοποιήσετε την υπηρεσία ηλεκτρονικής υπεύθυνης δήλωσης εδώ: https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses Η υπεύθυνη δήλωση υποβάλλεται στην περίπτωση που ο ενδιαφερόμενος απέκτησε προϋπηρεσία ως ελεύθερος επαγγελματίας. Υποβάλλονται ένα ή περισσότερα δικαιολογητικά που καλύπτουν κατ’ ελάχιστον τον απαιτούμενο συνολικό χρόνο προϋπηρεσίας. Σε περίπτωση που η προϋπηρεσία αποκτήθηκε σε άλλο κράτος μέλος της Ε.Ε. τα αντίστοιχα δικαιολογητικά πρέπει να θεωρούνται για τη γνησιότητά τους από τις αντίστοιχες αρμόδιες αρχές του εν λόγω κράτους-μέλους.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Χορήγηση Άδειας Εργοδηγού Μηχανικού Εγκαταστάσεων 3ης Ειδικότητας
Διεύθυνση Ανάπτυξης / Τμήμα Επαγγέλματος της Περιφέρειας του τόπου επαγγελματικής εγκατάστασης ή του τόπου μόνιμης διαμονής
Η προθεσμία έκδοσης της Βεβαίωσης Υποβολής Δικαιολογητικών είναι 15 ημέρες από την υποβολή της αίτησης. Οι άδειες εκδίδονται μέσα σε δυο (2) μήνες από την υποβολή της αίτησης, δεδομένου ότι απαιτείται εξέταση.
Αντιστοίχιση υφιστάμενων αδειών τεχνικών επαγγελματικών δραστηριοτήτων.
Απλοποίηση της αδειοδότησης τεχνικών επαγγελματικών και μεταποιητικών δραστηριοτήτων και επιχειρηματικών πάρκων και άλλες διατάξεις.
Καθορισμός προϋποθέσεων αντικατάστασης της επαγγελματικής εμπειρίας με παρακολούθηση προγραμμάτων επαγγελματικής κατάρτισης και έγκρισης φορέων επαγγελματικής κατάρτισης για το σκοπό αυτό, στο πλαίσιο της αδειοδότησης φυσικών προσώπων για την άσκηση επαγγελματικής δραστηριότητας σε μηχανολογικές και ηλεκτρολογικές εγκαταστάσεις, καθώς και για την εκτέλεση τεχνικού έργου και παροχή τεχνικής υπηρεσίας.
Καθορισμός ειδικοτήτων και βαθμίδων για τις επαγγελματικές δραστηριότητες: (α) της εκτέλεσης, συντήρησης, επισκευής και επιτήρησης της λειτουργίας μηχανολογικών εγκαταστάσεων σε βιομηχανίες και άλλες μονάδες, (β) του χειρισμού και της επιτήρησης ατμολεβήτων και (γ) της εκτέλεσης τεχνικού έργου και της παροχής τεχνικής υπηρεσίας για εργασίες ηλεκτροσυγκόλλησης και οξυγονοκόλλησης, καθορισμός επαγγελματικών προσόντων και προϋποθέσεων για την άσκηση των δραστηριοτήτων αυτών από φυσικά πρόσωπα και άλλες ρυθμίσεις.
Ορισμός εξεταστικής επιτροπής μιας Περιφέρειας για τη διενέργεια εξετάσεων για πλείονες περιφέρειες.
Καθορισμός Αποζημιώσεων των Εξεταστικών Επιτροπών.
Απλούστευση και ένταξη στα Κέντρα Εξυπηρέτησης Πολιτών (Κ.Ε.Π) που λειτουργούν ως Ενιαία Κέντρα Εξυπηρέτησης (Ε.Κ.Ε) των διαδικασιών που αφορούν στην αναγγελία έναρξης άσκησης των επαγγελματικών δραστηριοτήτων των ΠΔ 112/2012, ΠΔ 114/2012, ΠΔ 115/2012 και ΠΔ 1/2013, αρμοδιότητας της Γενικής Γραμματείας Βιομηχανίας, σε εφαρμογή της Οδηγίας 2006/123/Ε.Κ..
Απλούστευση και ένταξη στα Κέντρα Εξυπηρέτησης Πολιτών (Κ.Ε.Π) που λειτουργούν ως Ενιαία Κέντρα Εξυπηρέτησης (Ε.Κ.Ε) των διαδικασιών που αφορούν στην άδεια άσκησης των επαγγελματικών δραστηριοτήτων των ΠΔ 112/2012, ΠΔ 114/2012 και ΠΔ 115/2012, αρμοδιότητας της Γενικής Γραμματείας Βιομηχανίας, σε εφαρμογή της Οδηγίας 2006/123/Ε.Κ..
Εξεταστέα ύλη Τεχνικών Μηχανολογικών Εγκαταστάσεων 1ης, 2ης, 3ης και 4ης Ειδικότητας - Παράρτημα Γ.
Αδειοδότηση φορέων διενέργειας εξετάσεων για τη χορήγηση άδειας άσκησης τεχνικών επαγγελμάτων.
Διαδικασία διενέργειας εξετάσεων από τον Εθνικό Οργανισμό Πιστοποίησης Προσόντων και Επαγγελματικού Προσανατολισμού για τις επαγγελματικές δραστηριότητες των τεχνικών καύσης υγρών και αερίων καυσίμων, των τεχνικών υδραυλικών εγκαταστάσεων, των τεχνικών μηχανικών εγκαταστάσεων, των οξυγονοκολλητών και των ηλεκτροσυγκολλητών.
Έγκριση συμμετοχής σε εξετάσεις: Σε περίπτωση παρέλευσης άπρακτης της ανωτέρω προθεσμίας των 15 ημερών, θεωρείται ότι η αίτηση του ενδιαφερομένου έχει γίνει σιωπηρώς δεκτή, σύμφωνα με την παρ. 4 του άρθρου 14 του ν. 3844/2010 (ΦΕΚ Α΄ 63). Ο ενδιαφερόμενος στην προαναφερόμενη περίπτωση της σιωπηρής έγκρισης μπορεί να ζητήσει τη σχετική βεβαίωση από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του ν. 3230/2004 (ΦΕΚ Α΄ 44).
Ο ενδιαφερόμενος υποβάλλει την Αίτηση - Υπεύθυνη Δήλωση με συνημμένα τα απαιτούμενα δικαιολογητικά στο Γραφείο Πρωτοκόλλου της οικείας Περιφέρειας ή στα ΚΕΠ-ΕΚΕ.
Στέλεχος του Τμήματος Επαγγελμάτων ελέγχει την πληρότητα και την ορθότητα των δικαιολογητικών.
Εφόσον διαπιστωθούν ελλείψεις επί της αίτησης στέλεχος του Τμήματος Επαγγελμάτων συντάσσει σχέδιο ενημερωτικού εγγράφου σχετικά με τις ελλείψεις που διαπιστώθηκαν και το προωθεί στην ιεραρχία για υπογραφή έως το επίπεδο του Προϊσταμένου της Διεύθυνσης Τεχνικών Επαγγελμάτων και Ασφάλειας Εγκαταστάσεων με σκοπό την ενημέρωση του ενδιαφερόμενου.
Στέλεχος του Γραφείου Πρωτοκόλλου της οικείας Περιφέρειας ή του ΚΕΠ-ΕΚΕ παραλαμβάνει και πρωτοκολλεί την Αίτηση - Υπεύθυνη Δήλωση με τα συνημμένα απαιτούμενα δικαιολογητικά και χορηγεί τον αριθμό πρωτοκόλλου στον ενδιαφερόμενο ή Βεβαίωση Υποβολής Αιτήματος κατ’ αντιστοιχία.
Στέλεχος του Γραφείου Πρωτοκόλλου της οικείας Περιφέρειας ή του ΚΕΠ-ΕΚΕ διαβιβάζει την Αίτηση - Υπεύθυνη Δήλωση με τα δικαιολογητικά στη Διεύθυνση Τεχνικών Επαγγελμάτων και Ασφάλειας Εγκαταστάσεων.
Ο Προϊστάμενος της Διεύθυνσης Τεχνικών Επαγγελμάτων & Ασφάλειας Εγκαταστάσεων της οικείας περιφέρειας χρεώνει την Αίτηση - Υπεύθυνη Δήλωση και τα προαπαιτούμενα συνημμένα δικαιολογητικά στον Προϊστάμενο του Τμήματος Επαγγελμάτων.
Ο Προϊστάμενος του Τμήματος Επαγγελμάτων χρεώνει την Αίτηση - Υπεύθυνη Δήλωση και τα δικαιολογητικά σε στέλεχος του Τμήματος Επαγγελμάτων.
Όταν ο φάκελος είναι πλήρης και ορθός, στέλεχος του Τμήματος Επαγγελμάτων καταχωρεί τα απαραίτητα στοιχεία στο ΟΠΣ-ΠΑ και λαμβάνει αυτόματα τον μοναδικό αριθμό της Βεβαίωσης Υποβολής Δικαιολογητικών.
Στέλεχος του Τμήματος Επαγγελμάτων συντάσσει σχέδιο Βεβαίωσης Υποβολής Δικαιολογητικών και Πρόσκληση συμμετοχής στις εξετάσεις και το προωθεί στην ιεραρχία για υπογραφή έως το επίπεδο του Προϊσταμένου της Διεύθυνσης Τεχνικών Επαγγελμάτων και Ασφάλειας Εγκαταστάσεων για υπογραφή.
Στέλεχος του Τμήματος Επαγγελμάτων ενημερώνει τον ενδιαφερόμενο να προσέλθει στην υπηρεσία για να παραλάβει την υπογεγραμμένη Βεβαίωση Υποβολής Δικαιολογητικών και την Πρόσκληση συμμετοχής στις εξετάσεις. Επιπλέον, διαβιβάζει στην αρμόδια Επιτροπή Διενέργειας Εξετάσεων της Περιφέρειας το αντίγραφο της υπογεγραμμένης Βεβαίωσης Υποβολής Δικαιολογητικών.
Ο ενδιαφερόμενος εξετάζεται στο θεωρητικό μέρος της ειδικότητας από την Επιτροπή διενέργειας εξετάσεων.
Η Επιτροπή διενέργειας εξετάσεων συντάσσει Πρακτικό Εξέτασης του θεωρητικού μέρους με την αναλυτική κατάσταση των επιτυχόντων και αποτυχόντων, το οποίο υπογράφεται από το σύνολο των μελών και το χορηγεί στον ενδιαφερόμενο.
Ο ενδιαφερόμενος εξετάζεται στο πρακτικό μέρος της ειδικότητας από την Επιτροπή διενέργειας εξετάσεων.
Η Επιτροπή διενέργειας εξετάσεων συντάσσει Πρακτικό Εξέτασης του πρακτικού μέρους με την αναλυτική κατάσταση των επιτυχόντων και αποτυχόντων και Βεβαιώσεις Επιτυχούς Εξέτασης, το οποίο υπογράφεται από το σύνολο των μελών και το χορηγεί στον ενδιαφερόμενο. Επιπλέον, η Επιτροπή διενέργειας εξετάσεων διαβιβάζει τις Βεβαιώσεις Επιτυχούς Εξέτασης στο Τμήμα Επαγγέλματος της οικείας Περιφέρειας.
Στέλεχος του Τμήματος Επαγγέλματος εκδίδει τη σχετική άδεια και ενημερώνει τον αιτούντα να προσέλθει για να την παραλάβει.
Ο ενδιαφερόμενος υποβάλλει στο Τμήμα Επαγγελμάτων το αποδεικτικό κατάθεσης του παραβόλου συμμετοχής στο θεωρητικό και πρακτικό μέρος των εξετάσεων.
Εφόσον από την Αίτηση - Υπεύθυνη Δήλωση του ενδιαφερόμενου προκύπτει η αδυναμία προσκόμισης των απαιτούμενων βεβαιώσεων προϋπηρεσίας, στέλεχος του Τμήματος Επαγγελμάτων διαβιβάζει τα σχετικά στην Επιτροπή διενέργειας Εξετάσεων, η οποία είναι αρμόδια για την έκδοση πρακτικού προϋπηρεσίας υποψηφίου.
Η Βεβαίωση Υποβολής Δικαιολογητικών έχει ισχύ δέκα (10) μηνών.
Τα παράβολα εξέτασης του θεωρητικού και του πρακτικού μέρους της εξέτασης έχουν ισχύ έξι (6) μηνών. Ο ενδιαφερόμενος εφόσον επιθυμεί να συμμετέχει στην εξεταστική διαδικασία ενός Φορέα Διενέργειας Εξετάσεων (Φ.Δ.Ε.) δύναται να υποβάλλει σχετική αίτηση στον Φ.Δ.Ε., συνοδευόμενη από τη Βεβαίωση Υποβολής Δικαιολογητικών που εκδίδεται από την Περιφέρεια.
Εξετάσεις διενεργούνται 2 με 3 φορές το μήνα. Στην περίπτωση που ο ενδιαφερόμενος αποτύχει στην εξέταση του θεωρητικού μέρους, υποβάλλει εκ νέου την αίτηση συμμετοχής στις εξετάσεις με συνημμένη τη Βεβαίωση Υποβολής Δικαιολογητικών (εφόσον είναι σε ισχύ) και το παράβολο συμμετοχής για τις εξετάσεις του θεωρητικού μέρους εκ νέου (η προθεσμία των 2 μηνών για τη χορήγηση της άδειας ξεκινά από την ημερομηνία της νέας αίτησης του ενδιαφερόμενου για τη συμμετοχή του στο θεωρητικό στάδιο της εξέτασης).
Στην περίπτωση που ο ενδιαφερόμενος αποτύχει στην εξέταση του πρακτικού μέρους, υποβάλλει εκ νέου την αίτηση συμμετοχής στις εξετάσεις με συνημμένη τη Βεβαίωση Υποβολής Δικαιολογητικών (εφόσον είναι σε ισχύ), το Πρακτικό εξέτασης του θεωρητικού μέρους και το παράβολο συμμετοχής για τις εξετάσεις του πρακτικού μέρους (η προθεσμία των δύο μηνών για τη χορήγηση της άδειας ξεκινά από την ημερομηνία της αίτησης του ενδιαφερόμενου για τη συμμετοχή του στο πρακτικό στάδιο της εξέτασης).
Η εξεταστική διαδικασία πρέπει να έχει ολοκληρωθεί τουλάχιστον 5 ημέρες πριν την εκπνοή των 60 ημερών.
Χρέωση αίτησης στον Προϊστάμενο του Τμήματος Επαγγελμάτων
Χρέωση αίτησης σε στέλεχος του Τμήματος Επαγγελμάτων
Διενέργεια εξετάσεων για το πρακτικό μέρος
Σύνταξη πρακτικού εξετάσεων και Βεβαίωσεων επιτυχίας